ATKV en Beter Afrikaans vier saam-saam MoedertaalmaandStaan jy as dié taalgeneraal van jou vriendekring bekend? Ken jy die taalreëls soos die palm van jou hand? Dan is Beter Afrikaans se Moedertaal-kompetisie, wat in samewerking met die Afrikaanse Taal- en Kultuurvereniging (ATKV) aangebied word, die ideale geleentheid om jou slag te wys. Vanjaar word Moedertaaldag op unieke wyse deur Beter Afrikaans gevier. Dié kompetisie strek van 10 tot 14 Februarie en jy sal elke dag ’n kort toets met veelvuldigekeusevrae moet beantwoord. Om aan die kompetisie deel te neem kan jy die volgende stappe volg: Om vir die pryse in aanmerking te kom, moet die toets elke dag voltooi word. Die wenner sal op 21 Februarie bekend gemaak word. Beter Afrikaans is ŉ gratis digitale taalspeletjie. Dit is geskep om as hulpmiddel vir die klaskamer te dien en ook om mense te help om hul Afrikaanse taalvaardighede op te skerp of te toets. Wêreldmoedertaaldag word sedert 2000 jaarliks op 21 Februarie gevier. Die doel is om die bewustheid van taalkundige en kulturele verskeidenheid én veeltaligheid te bevorder. Kuier in Afrikaans met Maroela Media se eg Afrikaanse produkte in die Koöperasie. Februarie is die maand waarin jy jou trots vir Afrikaans op die mou kan dra met ŉ Afrikaanse hemp of selfs oor die skouer met ŉ boektas van egte leer. Klik hier om die mooiste Afrikaanse produkte te sien en ondersteun só jou moedertaal.